stanford-oval/wikipedia huggingface dataset:
Fredrik von Knorring

Fredrik von Knorring (13. helmikuuta 1824 – 1896) oli Venäjän keisarillisessa armeijassa palvellut suomalainen kenraalimajuri.
Von Knorringin isä oli majuri Gustaf Adolf von Knorring ja puoliso vuodesta 1855 Olga Svaritskaja-Svarik. Kenraalimajuri Nikolai von Knorring oli hänen veljensä. Fredrik von Knorring  otettiin tykkimieheksi 18. tykistöprikaatiin vuonna 1843, ylennettiin junkkariksi samana vuonna ja siirrettiin vänrikkinä 19. tykistöprikaatiin vuonna 1846. Von Knorring osallistui sotaan kaukasialaisia vuoristoheimoja vastaan 1848–1859. Hänet ylennettiin aliluutnantiksi 1849, luutnantiksi 1852 ja alikapteeniksi 1857. Von Knorring siirrettiin 21. tykistöprikaatin reservipatteriin vuonna 1859 ja ylennettiin samana vuonna kapteeniksi. Vuonna 1861 hänet komennettiin Kaukasian linnoitustykistöön ja vuonna 1863 määrättiin 21. tykistöprikaatin reservipatterin päälliköksi. 40. tykistöprikaatin kevyen patterin päällikkö hänestä tuli 1864, everstiluutnantiksi hänet ylennettiin samana vuonna. Von Knorring erosi sotapalveluksesta 1867, mutta palasi palvelukseen 1869, jolloin hänet määrättiin H.K.K. Suuriruhtinas Pavel Aleksandrovitšin jalkaväkirykmenttiin. Everstiksi 1881 ylennettynä hänet nimitettiin Jekaterinodarin sotilaspiirin käskynhaltijaksi Kaukasiaan, eron tehtävästä hän sai 1885 ja eron sotapalveluksesta kenraalimajurina lokakuussa 1887. Von Knorringille myönnettiin Jekaterinodarin alueen kunniarauhantuomarin arvonimi tammikuussa 1888.
Fellipe Bertoldo

| Henkilötiedot |
| --- | --- | --- |
Koko nimi: Fellipe Bertoldo dos Santos
Syntymäaika: 5. tammikuuta 1991 (ikä 33)
Syntymäpaikka: São Paulo, Brasilia
Kansalaisuus:  Itä-Timor
Pelipaikka: Keskikenttäpelaaja
Pituus: 179 cm
Seurat
| Vuodet | Seura | O (M) |
| 2011 2012 2013 2014 2015 2015 2016 2016 2017 | Palmeiras Guaçuano Botafogo Inter de Bebedouro Oita Trinita Verspah Oita Esteghlal Khuzestan Mitra Kukar Arema |  |
Maajoukkue
| 2014–2015 | Itä-Timor | 5 (1) |
Fellipe Bertoldo (s. 5. tammikuuta 1991 São Paulo) on itätimorilainen jalkapalloilija.
Jalkapallomaajoukkue

Bertoldo debytoi Itä-Timorin maajoukkueessa 2014. Hän on pelannut viisi maaottelua ja tehnyt niissä yhden maalin.
Fredrik Österling

Fredrik Österling (s. 12. helmikuuta 1966 Gällivare) on ruotsalainen säveltäjä ja kirjailija. Hän opiskeli musiikin opettajaksi Örebron yliopistossa (1985–9). Sitten hän opiskeli analyysiä ja muotoa Lennart Hallin sekä sävellystä Ole Lützow-Holmin ja Lars Johan Werlen johdolla Göteborgin yliopistossa (1989–93). Österlingillä oli Musik i Västin säveltäjäresidenssi vuosina 1997–9. Hän toimi myös Ruotsin säveltäjäliiton pääsihteerinä vuosina 2000–4.
Österling on säveltänyt oopperoita sekä lisäksi orkesteriteoksia, kamarimusiikkia vaihteleville kokoonpanoille ja vokaalimusiikkia. Vuonna 2007 hän julkaisi romaanin Den musiska fronten.
FedEx Express

| FedEx Express |
| --- | --- |

 IATA: FX  –  ICAO: FDX 
Kutsukoodi:  FEDEX
Perustettu:  1971
Laivaston koko:  649
Kohteiden määrä:  375+
Tunnuslause:  The World On Time
Solmukohdat:  ”SuperHub” Memphisin kansainvälinen lentoasema Aasia-Tyynimeri: Guangzhou Baiyunin kansainvälinen lentoasema  Kansain kansainvälinen lentoasema  Incheonin kansainvälinen lentoasema Kanada: Toronto-Pearsonin kansainvälinen lentoasema Keski/Itä-Eurooppa: Köln-Bonnin lentoasema Eurooppa, Lähi-itä, Afrikka: Dubain kansainvälinen lentoasema  Pariisi-Charles de Gaullen lentoasema Yhdysvallat: Indianapolisin kansainvälinen lentoasema  Miamin kansainvälinen lentoasema  Newarkin kansainvälinen lentoasema  Oaklandin kansainvälinen lentoasema  Anchoragen kansainvälinen lentoasema  Piedmont Triadin kansainvälinen lentoasema
Emoyhtiö:  FedEx Corporation
Kotipaikka:  Memphis, Tennessee, Yhdysvallat
Avainhenkilö(t):  David J. Bronczek (presidentti & CEO)
Yhtiön sivut:  www.fedex.com
FedEx Expressin Boeing 757-200SF laskeutumassa Köln-Bonnin lentoasemalle.
FedEx Express on yhdysvaltalainen rahtilentoyhtiö, joka on kuljetetun rahdin mukaan maailman suurin[lähde? ]. Yhtiö on FedEx-logistiikkayhtiön tytäryhtiö.
Laivasto

| Konetyyppi | Lukumäärä | Tilauksia | Huomioita |
| --- | --- | --- | --- |
| Airbus A300-600 | 71 | – | – |
| Airbus A310-200/300 | 33 | – | Poistumassa käytöstä: 2 vuonna 2014, 4 vuonna 2015, 8 vuonna 2016, 4 vuonna 2017 |
| Boeing 727-200 | 41 | – | Poistumassa käytöstä: 21 vuonna 2013, 13 vuonna 2014, 7 vuonna 2015 Korvaava konetyyppi: Boeing 757-200 |
| Boeing 757-200SF | 63 | 22 | Korvaa Boeing 727-200:t |
| Boeing 767-300F | – | 50 | Korvaa MD-10-30t Liittyy laivastoon: 3 vuonna 2014, 6 vuonna 2015, 6 vuonna 2016, 6 vuonna 2017, 6 vuonna 2018 |
| Boeing 777F | 23 | 9 | 11 optiota Liittyy laivastoon: 2 vuonna  2013, 2 vuonna  2014, 2 vuonna  2015, 2 vuonna  2016, 2 vuonna  2017, 2 vuonna  2018 Yksi kone panda-värityksissä. |
| McDonnell Douglas MD-10-10 | 52 | – | Poistumassa käytöstä: 8 vuonna  2015, 12 vuonna  2016, 6 vuonna  2017, 5 vuonna  2018 |
| McDonnell Douglas MD-10-30 | 15 | – | Poistumassa käytöstä: 3 vuonna  2014, 1 vuonna  2015, 1 vuonna  2018  |
| McDonnell Douglas MD-11 | 64 | 2 | Poistumassa käytöstä: 1 vuonna  2015, 1 vuonna  2016, 8 vuonna  2017, 4 vuonna  2018, vanhempia koneita korvataan uudemmilla. |
| ATR 42-300/320 | 26 | – | Operoi FedEx Feederinä |
| ATR 72-200 | 21 | – | Operoi FedEx Feederinä |
| Cessna Caravan 208B | 244 | 5 | Operoi FedEx Feederinä  |
| Yhteensä | 661 | 69 |  |
Aiheesta muualla

Kuvia tai muita tiedostoja aiheesta FedEx Express Wikimedia Commonsissa
FedExin DC-10 laskeutumassa San Joséen.
Herbert Kitchener

| Herbert Kitchener |
| --- | --- |

Henkilötiedot
Syntynyt: 24. kesäkuuta 1850 Ballylongford
Kuollut: 5. kesäkuuta 1916 Pohjanmeri
Kansalaisuus:  Iso-Britannia
Arvonimi: The Right Honourable
Sotilashenkilö
Sotilasarvo:  sotamarsalkka
Horatio Herbert Kitchener, Kitchenerin 1. jaarli (24. kesäkuuta 1850 – 5. kesäkuuta 1916) oli irlantilaissyntyinen brittiläinen sotamarsalkka, diplomaatti ja valtiomies, joka tunnetaan Britanniassa yleisesti lordi Kitchenerinä.
Uran alku

Kerryn kreivikunnassa Irlannissa syntynyt Kitchener opiskeli Sveitsissä ja Royal Military Academyssä Woolwichissa. Hän liittyi pioneerijoukkoihin Royal Engineersiin ja palveli vuosina 1874–1885 Palestiinassa, Kyproksella ja Sudanissa. Hän osallistui Gerald Grahamin retkikunnan epäonniseen yritykseen vapauttaa 1884–1885 kenraali Gordonin joukot Khartumista. Hänet nimitettiin vuonna 1886 Itä-Sudanin kuvernööriksi. Vuoden 1898 voitto al-Mahdin joukoista Omdurmanin taistelussa ja Khartumin takaisinvaltaus toivat Kitchenerille Sudanin kuvernöörin aseman ja kansallissankarin maineen. Hän sai kunnianimen Lord Kitchener of Khartoum.
Buurisodassa (1899–1902) Kitchener oli aluksi sotamarsalkka Frederick Robertsin esikuntapäällikkö ja myöhemmin komentaja. Hän vastasi buurien sissisotaa vastaan käytetyistä strategioista, kuten siviilien säilytykseen käyttöön otetuista lähes ensimmäisistä keskitysleireistä. Hänen raa’at otteensa siviiliväestöä kohtaan saivat monet poliitikot arvostelemaan häntä. Palattuaan Britanniaan 1902 hän sai varakreivin aatelisarvon 1902. Buurisodan jälkeen Kitchener toimi vuosina 1902–1911 armeijan komentajana Intiassa ja 1911–1914 prokonsulina Egyptissä, ja hän sai 1914 jaarlin arvon. Suursodan aattona hän oli Britannian kuuluisin sotilas.
Sotaministerinä

Ensimmäisen maailmansodan sytyttyä pääministeri Asquith nimitti Kitchenerin 5. elokuuta 1914 sotaministeriksi. Hän oli ensimmäinen tässä virassa ollut sotilas[lähde? ]. Alusta saakka Kitchener näki vastoin yleistä mielipidettä, että sodasta tulisi pitkä, mahdollisesti kolmivuotinen. Hän päätti luoda maalle vapaaehtoisuuteen pohjautuvan massa-armeijan, joka täydentäisi maan pientä vakinaista armeijaa ja aluepuolustusjoukkoja. Värväyksessä käytettiin Kitchenerin kuvalla varustettua julistetta, ja vapaaehtoisia saatiin odotettua enemmän, pelkästään vuonna 1914 miljoona miestä ja sodan kahtena ensimmäisenä vuonna yhteensä yli kolme miljoonaa miestä.
Kitchener johti sotaa aluksi lähes yksin ja rakensi alkuvaiheessa tiiviin yhteistyön Ranskan armeijan kanssa. Hän esitti, että brittien kannattaisi keskittää voimansa länsirintamalle, mutta suostui Winston Churchillin painostuksesta tukemaan helmikuussa 1915 Gallipolin operaatiota. Gallipolin katastrofi horjutti Kitchenerin mainetta taitavana strategina. Hänen vastuualueensa keveni kesällä 1915, kun armeijan huolto siirrettiin varusteluministeriön vasatuulle. Sisäiset riidat saivat hänet syksyllä 1915 harkitsemaan eroa, mutta saamansa keulakuva-aseman takia hän katsoi velvollisuudekseen jatkaa sotaministerinä.
Kuolema ja jälkimaine

Kitchener lähti kesäkuussa 1916 virkamatkalle Venäjälle. Häntä ja hänen lähimpiä avustajiaan kuljettanut HMS Hampshire osui miinaan Orkneysaarten länsipuolella, ja suuri osa laivalla olleista sai surmansa, Kitchener heidän mukanaan.
Pian Kitchenerin kuoleman jälkeen kanadalainen Berlin-niminen kaupunki otti Herbert Kitchenerin mukaan uudeksi nimekseen Kitchenerin. Nimi tuli käyttöön virallisesti 1. syyskuuta 1916.
Aiheesta muualla

Kuvia tai muita tiedostoja aiheesta Herbert Kitchener Wikimedia Commonsissa
Lordi Kitchenerin kohtalon arvoitus, Hakkapeliitta, 14.06.1932, nro 24, s. 14, Kansalliskirjaston digitaaliset aineistot
Kultaa kaivamassa - valtameren pohjassa. Pohjanlahden kylmänkosteassa haudassa makaavat Khartumin jaarli Kitchener ja kulta, Hakkapeliitta, 30.01.1934, nro 5, s. 20, Kansalliskirjaston digitaaliset aineistot
Usein jäljitelty vuoden 1914 värväysjuliste "Lordi Kitchener haluaa sinut".
Fredrik Åkesson

Åkesson oikealla Arch Enemy -yhtyeen kanssa.
Fredrik Åkesson (s. 18. heinäkuuta 1972 Tukholma) on ruotsalainen kitaristi. Hän soittaa tällä hetkellämilloin? metalliyhtyeessä Opeth sekä hard rock -vaikutteisessa yhtyeessä Talisman. Åkesson tunnetaan etenkin soolokitaristina, ja hän on soitto- ja tilutustaidoiltaan arvostettu kitaristi, etenkin Ruotsissakenen mukaan?.
Åkesson soitti myös noin puolentoista vuoden ajan ruotsalaismetalliyhtye Arch Enemyssä, josta kuitenkin joutui lähtemään kitaristi Christopher Amottin palattua yhtyeeseen vuonna 2007. Åkesson oli yhtyeeseen liittyessään vuonna 2005 korvannut juuri Amottin.
Fredrik Åkessonin liittyi Opethiin vuoden 2007 toukokuussa Opethin alkuperäisen kitaristin Peter Lindgrenin jätettyä yhtyeen henkilökohtaisista syistä. Opethin keulahahmo Mikael Åkerfeldt ilmoitti Åkessonin värväämisestä lähes saman tien Lindgrenin erottua. Åkesson esiintyi ensi kertaa yhtyeen kanssa samana vuonna Suomessa, 15. heinäkuuta, Ilosaarirockissa Joensuussa.
Åkesson on soittanut soolokitaraa myös Krux-yhtyeen II-albumilla, vuodelta 2006.
Tukholmalaislähtöisellä Åkessonilla on tällä hetkellämilloin? sopimus ESP-kitaramerkin kanssa.
Fredrik von Zansen

Väinö Fredrik von Zansen (24. joulukuuta 1877 Kuhmoinen – 17. maaliskuuta 1965 Hämeenlinna) oli suomalainen opettaja, hieroja ja suomeksi sekä ruotsiksi kirjoittanut runoilija. Von Zansen oli syntymästään saakka sokea.
Von Zansenin vanhemmat olivat maanmittari Fredrik Frithiof Maximilian Gottlieb von Zansen ja Erika Gustava Lindeqvist. Perheen kotitila joutui pakkohuutokauppaan ja perhe muutti sitten Hämeenlinnaan. Von Zansen oppi kotona pistekirjoituksen ja 12-vuotiaana hän meni oppilaaksi Helsingissä Maneesikadulla sijainneeseen sokeainkouluun.
Von Zansen toimi Helsingin sokeainkoulun apuopettajaana 1901–1902 sekä työkoulun johtajana ja opettajana 1900–1906. Hän kävi Axel Mauri Hartean vuonna 1893 perustaman Suomen kansanomaisen hieromaopiston ja työskenteli sitten hierojana Turussa 1908–1936. Von Zansen johti myös Gymnos-nimistä hieromaopistoa. Von Zansen oli päätoimittajana Varjojen Mailta-lehdessä 1937–1953 ja Finlands Blindorgan-lehdessä 1937–1945.
Von Zansen kirjoitti runoja sekä suomen että ruotsin kielellä. Hän julkaisi omakustanteina kaksi runokokoelmaa Sointuja ja soraääniä I – II.
Escape from Planet Earth

| Escape from Planet Earth |
| --- | --- |

Ohjaaja:  Cal Brunker
Käsikirjoittaja:   Bob Barlen  Cal Brunker 
Tuottaja:   Catherine Winder  Luke Carroll  Brian Inerfeld 
Säveltäjä:  Aaron Zigman
Leikkaaja:   Matthew Landon  Scott Winlaw 
Pääosat:   Rob Corddry  Brendan Fraser  Sarah Jessica Parker  William Shatner  Jessica Alba  Craig Robinson  George Lopez  Ricky Gervais  Jane Lynch  Sofía Vergara 
Valmistustiedot
Valmistusmaa:  Yhdysvallat
Tuotantoyhtiö:   Kaleidoscope TWC  GRF Productions  Rainmaker Entertainment 
Levittäjä:  ADS Service Netflix
Ensi-ilta:  15. helmikuuta 2013 (Yhdysvallat)
Kesto:  89 minuuttia
Alkuperäiskieli:  Englanti
Aiheesta muualla
IMDb
AllMovie
Infobox OKNimi-testi OK: 
Escape from Planet Earth on vuonna 2013 ensi-iltansa saanut yhdysvaltalainen tietokoneanimaatioelokuva, jonka ohjasi Cal Brunker. Elokuvan ääninäyttelijöihin kuuluvat Rob Corddry, Brendan Fraser, Sarah Jessica Parker, William Shatner, Jessica Alba, Jane Lynch, Craig Robinson, George Lopez, Sofía Vergara, Steve Zahn, Chris Parnell, Jonathan Morgan Heit, ja Ricky Gervais.
Ääninäyttelijät

| Alkuperäinen ääninäyttelijä | Suomalainen ääninäyttelijä | Rooli |
| --- | --- | --- |
| Rob Corddry | Joonathan Kettunen | Gary Supernova |
| Brendan Fraser | Jarmo Koski | Scorch Supernova |
| Sarah Jessica Parker | Maarja Kuusniemi | Kira Supernova |
| William Shatner | Juhani Rajalin | Kenraali Shanker |
| Jason Simpson | Juhani Rajalin | Barry |
| Jessica Alba | Ella Pyhältö | Lena Thackleman |
| Sofía Vergara | Ella Pyhältö | Gabby Babblebrook |
| Jonathan Morgan Heit | Elise Langenoja | Kip Supernova |
| Jane Lynch | Elise Langenoja | Io |
| Craig Robinson | Arto Nieminen | Doc |
| George Lopez | Pasi Ruohonen | Thurman |
| Steve Zahn | Markus Blom | Hawk |
| Ricky Gervais | Markus Blom |  |
| Chris Parnell | Joonathan Kettunen | Hammer |
Ääninäyttelijät > Suomenkielinen versio

| --- | --- |
Dubbausstudio:: KM Studio
Ohjaus:: Tuukka Koski
Käännös:: Laura Raatikainen
Hr

Hr tarkoittaa seuraavia:
hallinnon rationalisointi, HR, hallinnon tarkoituksenmukaistaminen
Helsingin Ratsastajat, HR, suomalainen ratsastusseura
Herralan rautatieasema, liikennepaikkalyhenne Hr, rautatieasema Suomessa
Hessischer Rundfunk, HR, saksalainen radio- ja televisioyhtiö
Honduras, siviililentokoneiden kansallisuustunnus HR, valtio tai muu maantieteellinen alue
<hr>, HTML:n viivanpiirtomerkki
Hr, alun perin Valtionrautateiden käyttämä henkilöjunavetureiden tyyppitunnus
H.R., Bad Brains -yhtyeen laulaja
HR-järjestelmä, Human Resources, henkilöstöhallinnon järjestelmä
Human Resource, HR, alankomaalainen yhtye
kroatia, ISO 639-1 -koodi hr, kieli
Kroatia, ISO 3166-1 -koodi HR, valtio tai muu maantieteellinen alue
Kroatia, ajoneuvojen kansallisuustunnus HR, valtio tai muu maantieteellinen alue.
Firth of Tay

Firth of Tayn kartta
Firth of Tay eli Tayvuono on Tay-joen estuaari ja Pohjanmeren lahti Skotlannin itärannikolla. Dundeen kaupunki sijaitsee vuonon pohjoisrannalla.
Vuonon yli kulkee kaksi siltaa, joista toinen on maantie- ja toinen rautatiesilta.
Se on n. 37 km pitkä ja leveimmillään n. 5 km Invergowrien kaupungin kohdalla, Dundeesta länteen. Ainoa merkittävä saari on matala Mudgrum Island lähellä vuonon pohjukkaa.
Luontoarvot

Tayvuono ja Edenjoen estuaari (n. 13 km etelään) on nimetty EU:n erityissuojelualueiksi ja osaksi Natura 2000-verkostoa sekä Ramsarin sopimuksen mukaisiksi suojelluiksi vesialueiksi.
Vuonon huomattavia erityispiirteitä ovat sen laajat hiekka- ja mutasärkät, sen kirjohyljepopulaatio, ja alueella talvehtivat merilinnut (kuten meriharakat, punakuirit, ristisorsat ja pilkkasiivet).
Vuonon sisäosan pohjoisrannikolla on noin 15 km:n mittainen ruovikkoalue, jota arvellaan Ison-Britannian suurimmaksi.
Aiheesta muualla

Kuvia tai muita tiedostoja aiheesta Firth of Tay Wikimedia Commonsissa
EuroSkills-kilpailu

EuroSkills-kilpailu (eng. EuroSkills Competition), eli ammattitaidon euroopanmestaruuskilpailu, on joka toinen vuosi järjestettävä nuorten kansainvälinen ammattitaitokilpailu. Kilpailussa ratkotaan euroopanmestaruudet noin 40 lajissa, jotka edustavat ammatillisen koulutuksen aloja. Lajit pohjautuvat esimerkiksi tekniikan, teollisuuden ja palveluteollisuuden ammatteihin.
Tapahtuma järjestetään parillisina vuosina jossakin Euroopan maassa. Kilpailun taustaorganisaatio on WorldSkills Europe.
EuroSkills-kilpailu järjestettiin ensimmäisen kerran vuonna 2008 Rotterdamissa, Alankomaissa. Suomesta on lähetetty kilpailuun joukkue ensimmäisestä EuroSkills-kilpailusta lähtien. Kilpailijat Suomen viralliseen ammattitaitomaajoukkueeseen valitaan karsintojen kautta. Suomessa ammattitaitokilpailutoiminnasta vastaa Skills Finland ry.
EuroSkills-kilpailun kanssa vuorovuosin järjestetään vastaava maailmanmestaruuskilpailu, WorldSkills.
Aiheesta muualla

WorldSkills International - virallinen sivusto
WorldSkillsEurope - virallinen sivusto
Hermann Stiegholzer

| Mitalit> Maa:   Itävalta. Olympialaiset  | Mitalit> Maa:   Itävalta. Olympialaiset  | Mitalit> Maa:   Itävalta. Olympialaiset  | Maa:   Itävalta>  |
| --- | --- | --- | --- |
|  Pronssia | Berliini 1936 | arkkitehtuuri |  |
Hermann Stiegholzer (12. heinäkuuta 1894 – 21. lokakuuta 1982) oli itävaltalainen arkkitehti. Hän osallistui vuoden 1936 Berliinin olympialaisiin, joissa voitti pronssia yhdessä maanmiehensä Herbert Kastingerin kanssa teoksellaan ”Wienin kamppailualue”. He suunnittelivat yhdessä myös Wieniin erilaisia tehdastiloja.
Firán arkeologinen museo

| Firán arkeologinen museo Αρχαιολογικό Μουσείο Θήρας |
| --- | --- |
 Firán arkeologisen museon sisätiloja.
Tyyppi:  arkeologinen museo
Sijainti:  Firá, Thíra, Etelä-Egean saaret, Kreikka
Koordinaatit:  36°25′12″N, 25°25′52″E
 fiFirán arkeologinen museo 
   
Firán arkeologinen museo (kreik. Αρχαιολογικό Μουσείο Θήρας, Archaiologikó Mouseío Thíras; myös Thíran arkeologinen museo, Theran arkeologinen museo) on arkeologinen museo Firán kaupungissa Thíran saarella Santorínin saariryhmässä Kreikassa. Se esittelee saaren antiikin aikaisia löydöksiä.
Museorakennus rakennettiin vuonna 1960. Se korvasi tuolloin vanhan, vuonna 1902 rakennetun museorakennuksen, joka tuhoutui vuoden 1956 maanjäristyksessä.
Kokoelmat

Museon kokoelmiin kuuluu muun muassa veistoksia, piirtokirjoituksia, keramiikkaa, hautakiviä sekä savifiguriineja geometriselta ja arkaaiselta kaudelta hellenistiselle ja roomalaiselle ajalle saakka. Monet löydöistä ovat peräisin antiikin Theran kaupungin arkeologisista kaivauksista.
Museon kokoelmia.
Geometrisen kauden amforoita 700–600-luvuilta eaa.
Naisen pää antiikin Theran Kuninkaallisesta stoasta.
Veistoksen jalat ja jalusta.
Hautakivi antiikin Therasta 400-luvulta eaa.
Hautakivi antiikin Therasta noin 200-luvulta eaa.
Aiheesta muualla

Kuvia tai muita tiedostoja aiheesta Firán arkeologinen museo Wikimedia Commonsissa
Franz Brünnow

Franz Brünnow
Franz Friedrich Ernst Brünnow (1821 Berliini – 1891 Heidelberg, Saksa) oli saksalainen tähtitieteilijä. Hän oli kotoisin Berliinistä ja toimi vuosina 1851–1854 Berliinin observatorion ensimmäisenä assistenttina. Michiganin yliopiston Henry P. Tappan kutsui hänet Ann Arboriin Detroitin observatorioon valvomaan laitteiden asennusta ja myöhemmin kutsui hänet observatorion johtajaksi. Brünnow avioitui Tappanin tyttären Rebecca Lloyd Tappanin kanssa 1857. Kun Tappan erotettiin 1863, Brünnowkin irtisanoutui. Sen jälkeen hän oli astronomina Irlannissa Dunsinkin observatoriossa vuoteen 1874, jolloin hän jäi eläkkeelle.
Brünnowin tärkeimpiä töitä ovat tutkimus Vicon löytämästä pyrstötähdestä, Flora-, Victoria- ja Iris-asteroidien taulut ja laaja tutkimus tähtien parallakseista. Hänet tunnetaan erityisesti maineikkaasta oppikirjasta Lehrbuch der sphärischen Astronomie, joka on käännetty monille kielille.
Aiheesta muualla

Kuvia tai muita tiedostoja aiheesta Franz Brünnow Wikimedia Commonsissa
Filip Krajinović

| Filip Krajinović |
| --- | --- |

Henkilötiedot
Syntynyt: 27. helmikuuta 1992 (ikä 32)
Kansalaisuus:   Serbia
Tennispelaaja
Pituus:  185 cm
Paino:  75 kg
Kätisyys:  oikea
Ammattilaisena:  2008–
Palkintorahat:  6 156 367 USD
Kaksinpeli
Paras sijoitus:  26. (23.4.2018)
Voitot/tappiot:  123–131
Grand Slam -turnauksissa
Australian avoimet:  3. kierros (2019)
Ranskan avoimet:  1. kierros (2012, 2015)
Wimbledon:  1. kierros (2015, 2018)
Yhdysvaltain avoimet:  2. kierros (2015)
Nelinpeli
Voitot/tappiot:  14–28
Aiheesta muualla
ITF
ATP
Filip Krajinović (s. 27. helmikuuta 1992 Sombor) on serbialainen tennispelaaja. Hän on ollut parhaimmillaan kaksinpelissä ATP-listan sijalla 26 huhtikuussa 2018.
Krajinović oli junioreiden maailmanlistalla parhaimmillaan kuudentena helmikuussa 2009.
Aiheesta muualla

Filip Krajinović ATP:n sivuilla (englanniksi)
Filip Krajinović ITF:n sivuilla (englanniksi)
Hierarkia

Wikisanakirjassa on tähän liittyvä sananselitys: .
Hierarkia voi viitata muun muassa seuraaviin:
hierarkia, arvojärjestys
hierarkia, pappisvalta
sosiaalinen hierarkia
yhteiskunnallinen hierarkia eli yhteiskunnallinen kerrostuneisuus/stratifikaatio
käsitehierarkia
järjestelmissä esiintyvät hierarkkiset suhteet
sisältyvyys (sisältyvyyssuhteet merkitysopissa)
organisaatiomuoto
normihierarkia eli lakien ja normien keskinäinen järjestys
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hierarkia”, voi hakea sivunnimihaulla, laajalla sivunnimihaulla tai tekstihaulla.
Ernest Borneman

Ernst Wilhelm Julius Bornemann (12. huhtikuuta 1915 – 4. kesäkuuta 1995) oli saksalainen rikoskirjailija, elokuvaohjaaja, antropologi, etnomusikologi, jazzmuusikko, jazzkriitikko, psykoanalyytikko, seksologi ja sosialisti. Hänelle myönnettiin Magnus Hirschfeld -mitali seksuaalisesta tieteestä.
Biografia

Borneman syntyi Berliinissä. Hän kasvoi hyvissä oloissa ja omien sanojensa mukaan hän oli seksuaalisesti kypsä 14-vuotiaana, poliittisesti kypsä 15-vuotiaana ja älyllisesti kypsä 14–16-vuotiaana. Hänen lapsuudenystäviään olivat Bertolt Brecht ja Wilhelm Reich.
Häneen vaikutti syvästi erityisesti maailmanmusiikki. Kymmenvuotiaana hän kävi maailmannäyttelyssä Pariisissa, jossa hän tapasi kongolaisia muusikoita. Borneman kävi paljon konserteissa ja kuunteli muun muassa Marlene Dietrichiä ja Sidney Bechet’ta. Hänen kaukainen sukulaisensa, etnomusikologi Erich von Hornbostel, sai hänet kiinnostumaan jazzista.
Borneman kuului Saksan kommunistiseen puolueeseen ja joutui lähtemään maasta vuonna 1933, kun kansallissosialistinen puolue astui valtaan. Hän sai turvapaikan Englannista, vaikka puhui tuskin sanaakaan englantia. Hän kuitenkin oppi nopeasti kielen ja pystyi jopa kirjoittamaan sillä. Vuonna 1937 julkaistiin hänen ensimmäinen romaaninsa The Face on the Cutting-Room Floor, jonka hän kirjoitti ennen kuin täytti kaksikymmentä. Borneman kirjoitti kaiken kaikkiaan kuusi rikosromaania englanniksi.
Lontoossa asuessaan Borneman kävi kaikissa Britanniassa kiertävien jazzmuusikoiden konserteissa, kuten Duke Ellingtonin ja Cab Callowayn. Hän itse soitti pianoa, kontrabassoa ja rumpuja. Hän soitti tanssiyhtyeissä ja Atlantin yli seilaavissa laivoissa.
Viimeiset vuotensa Borneman asui Schartenissa, Ylä-Itävallassa.
Englanninkieliset teokset

The Face on the Cutting-Room Floor (1937)
A Critic Looks at Jazz (1946)
The Record Changer
Tremolo (1948)
Face the Music
Bang, You’re Dead
Four O’Clock in the Morning Blues (1954)
The Compromisers (1962)
Tomorrow Is Now
The Long Duel (1967)
The Man Who Loved Women (1968)
Aiheesta muualla

Borneman the jazz fan (saksaksi)
Über Ernest Borneman (saksaksi)